# Yamina Méchakra

Yamina Méchakra (Meskiana, 1949 - Alger, 19 de maig de 2013) va ser una escriptora i psiquiatra algeriana.

## Biografia

Als nou anys, va començar a escriure i a prendre notes en un «llibre de registre» que va créixer amb el temps. Alguns esdeveniments van marcar profundament la seva infantesa: el pare va ser torturat pels francesos durant la Guerra d'Independència d'Algèria davant seu i fou exposat al carrer, unit al canó d'un tanc. Poc més se sap de la seva vida, encara que Kateb Yacine va escriure en el prefaci del seu llibre que va tenir una «vida cruel i problemàtica».

### Carrera

Méchakra va començar a escriure la primera novel·la el 1973, mentre estudiava psiquiatria a la Universitat d'Alger. La seva tesi universitària en literatura va ser dedicada a Apuleu de Madaura. A Alger, va conèixer Kateb Yacine abans que marxés a Roma i París. Yamina Méchakra va seguir l'estil de Yachine, que per escriure li havia donat consells i una bona orientació. Va necessitar reescriure tres vegades el primer llibre La Grotte éclatée, volum que es va publicar en 1979. Yamina Mechakra va argumentar que les dones eren la font de l'Estat i la fundació d'un Estat independent. Referint-se a la reina amaziga coneguda com la Kàhina, Kateb Yacine va titular el seu prefaci de la novel·la com Els nens de la Kàhina.
Mentre continuava escrivint durant els anys següents, no va publicar i va explicar a un periodista que havia perdut els seus manuscrits. El 1997, quan va tractar un nen com a psiquiatra, es va inspirar per escriure de la seva segona novel·la, Arris, que es va publicar el 1999. Yamina Mechakra va ser també una autora compromesa que va donar suport a la importància d'una revolució cultural a Algèria en el procés de descolonització.

### Mort

Yamina Méchakra va morir a Alger el 19 de maig de 2013, a l'edat de 64 anys, després d'una llarga malaltia. El 20 de maig de 2013, es va erigir un monument al Palau de la Cultura en honor seu i va ser enterrada el mateix dia al cementiri de Sidi Yahia.

## Notes

* ↑ Kateb Yacine va escriure el prefaci de La Grotte éclatée, i va dir que Méchakra va dedicar la novel·la al seu pare mentre ell escriu: "Va néixer la vigília de la insurrecció. Quan sent parlar de guerra, per primera vegada., creu que és una tempesta. En àrab popular, 'guirra', vol dir alhora tempesta i guerra revolucionària, un desfermament de la natura".
* ↑ Va escriure una novel·la com a narrativa titulada "L'éveil du mont" publicada el 1976 a "al-Mujāhid al-thaqāfī" o "el-Moudjahid culturel".El 1999 es va publicar la seva novel·la Arris: romanin, com a llibre i com a literatura a Algérie Littérature/Action.
* ↑ La reina berber coneguda com La Kahina és la dona pionera com a guerrera heroica a Algèria, que va lluitar contra els invasors àrabs al segle VIII d.C.

## Referències

* ↑ «Yamina Mechakra». A: The New Oxford Companion to Literature in French.
* ↑ Lazreg, Marnia. [Yamina Méchakra a Google Books The Eloquence of Silence: Algerian Women in Question] (en anglès). Routledge, 2014-04-23. ISBN 9781134713301.
* 1 2 Pears, Pamela «Women Warriors and the Search for Identity in Post-colonial Algeria: La Grotte éclatée by Yamina Mechakra». Phoebe, 14, 2002, p. 5. Arxivat de l'original el 2016-04-18. «Còpia arxivada». Arxivat de l'original el 2016-04-18. [Consulta: 12 setembre 2022].
* ↑ Orlando, Valérie. [Yamina Méchakra a Google Books Of Suffocated Hearts and Tortured Souls: Seeking Subjecthood Through Madness in Francophone Women's Writing of Africa and the Caribbean] (en anglès). Lexington Books, 2003. ISBN 9780739105634.
* ↑ Le Dictionnaire universel des créatrices (en francès). Éditions des femmes, 2015. ISBN 9782721006516 [Consulta: 26 octubre 2017].
* ↑ Ecritures de femmes: nouvelles cartographies (en francès). New Haven & London: Yale University Press, 1996, p. 169.
* ↑ Algérie littérature/action. París: Marsa, 1999.
* ↑ Fort, Pierre-Louis; Chaulet-Achour, Christiane. [Yamina Méchakra a Google Books La France et l'Algérie en 1962: De l'histoire aux représentations textuelles d'une fin de guerre] (en francès). KARTHALA Editions, 2013-12-17. ISBN 9782811110475. OCLC 874058914.
* ↑ Mechakra, Yamina. Ecrire femme (en francès), p. 44–47. OCLC 949070766.
* ↑ Pears, Pamela «Women Warriors and the Search for Identity in Post-colonial Algeria: La Grotte éclatée by Yamina Mechakra». Phoebe, 14, 2002, p. 1. Arxivat de l'original el 2016-04-18. «Còpia arxivada». Arxivat de l'original el 2016-04-18. [Consulta: 12 setembre 2022].
* ↑ Orlando, Valérie. [Yamina Méchakra a Google Books Of Suffocated Hearts and Tortured Souls: Seeking Subjecthood Through Madness in Francophone Women's Writing of Africa and the Caribbean] (en anglès). Lexington Books, 2003. ISBN 9780739105634.
* ↑ «Décès de la romancière algérienne Yamina Mechakra à l'âge de 64 ans» (en francès). Djazairess (Dzaers, Algeria Press).